Efni úr Fjarðarheiðargöngum verður mögulega nýtt í landfyllingar á Seyðisfirði. Þannig yrði hægt að skapa rými undir atvinnuhúsnæði sem skemmdist í aurskriðunni í desember eða þau sem þarf að flytja vegna hættu á skriðuföllum.
Samráðshópur stjórnvalda um viðbrögð við hamförunum á Seyðisfirði leggur til að efni sem fellur til við gerð Fjarðarheiðarganga verði nýtt í landfyllingu. Þannig megi skapa lóðir til undir atvinnuhúsnæði á öruggum svæðum.
Sagði Gauti Jóhannesson. Rúnar Snær Reynisson talaði við hann.
Seyðfirðingum virðist vandi á höndum eftir nýtt hættumat sem gert var eftir að skriðurnar féllu í desember í fyrra. Bræðsla og hluti af frystihúsi Síldarvinnslunnar á staðnum er á hættusvæði. Reglugerð um bætur úr ofanflóðasjóði takmarkar slíkt hins vegar við íbúðarhús sem veldur mikilli óvissu. Fréttastofa þekkir dæmi þess að atvinnuhúsnæði hafi verið breytt í íbúðarhús en ekki skráð sem slíkt og situr fólk því uppi með það að fá ekki bætur vegna þess. Mögulega er reglugerðin hins vegar ólögleg þar sem hún takmarkar rétt til bóta sem kveðið er á um í lögum.
Gauti Jóhannesson, forseti sveitarstjórnar Múlaþings, situr í samráðshópi stjórnvalda um viðbrögð við hamförunum. Hann segir að hópurinn hafi ekki fundið lausn á því að tryggja bætur vegna atvinnuhúsnæðis en hópurinn vinni að framtíðarsýn í atvinnumálum á Seyðisfirði.
Efni úr Fjarðarheiðargöngum verður mögulega nýtt í landfyllingu á Seyðisfirði. Þannig yrði hægt að skapa rými undir atvinnuhúsnæði sem skemmdist í aurskiðunni í desember eða þarf að flytja vegna hættu á skriðuföllum.